નવી દિલ્હી: દેશમાંથી ડાયમંડ તથા ડાયમંડ જ્વેલરીની નિકાસમાં ચાલુ નાણાકીય વર્ષના પ્રથમ બે મહિનામાં ૧૧ ટકાનો વધારો થયો છે, જે ૬.૭૮ અબજ ડોલરની રહી છે. અમેરિકામાં માગ વધવાના કારણે નિકાસમાં વધારો નોંધાયો છે. ડાયમંડ એન્ડ જ્વેલરી એક્સપોર્ટ પ્રમોશન કાઉન્સિલના ડેટા અનુસાર પાછલા વર્ષે એપ્રિલ અને મે મહિનાના સમયગાળામાં નિકાસ ૬.૧ અબજ ડોલર રહી રહી. દેશની કુલ નિકાસમાં ડાયમંડ તથા ડાયમંડ જ્વેલરી સેક્ટરનો કુલ હિસ્સો ૧૪ ટકા છે. નિકાસમાં વૃદ્ધિ થવાનું મુખ્ય કારણ ચાંદીની જ્વેલરી તથા સોનાના સિક્કાના નિકાસમાં વધારો છે.